《新亭》
宋代·徐观

溪流汤汤，山容林林。
公行於亭，鼓瑟鼓琴。
山禽聒聒，溪石崒崒。
公休於亭，左经右律。
山有佳木，侯薪侯蒸。
寻尺之木，厦屋之楹。
渒彼容苀舠，蒸徒以顾。
屹尔中流，恢我王度。
公无恋斯，民无去思。
百里之{门里加岂}，千里之畿。

作者简介：徐观，衢州（今属浙江）人。宁宗开禧二年（一二○六）知昌化县章伯奋葺合溪亭为新亭，次年观为之作记（清道光《昌化县志》卷一八）。